Az emberi elme.
Milyen okos kis gép!
Ez annyiban jó hír, hogy ezzel követheted a receptünket,
és megtalálhatod az utat a híres szektavezérek csarnokába.
De aztán jön egy önálló gondolat,
és ha hagyod elharapózni a nyájban,
minden összedőlhet, amit felépítettél.
Aki irányítani akarja a követőit,
annak el kell érnie, hogy ne gondolkodjanak,
mert akkor megkérdőjelezhetik, miért van az a nő elzárva,
vagy a vezérnek miért járnak szexuális szolgáltatások.
A kétkedők agymosásnak hívják,
de a jó szektavezérek tudják, milyen fontos az alapos oktatás.
A betanítás végére az ember olyan lesz, amilyennek a szekta látni akarja.
Ma ettől a jóképű fickótól tanulunk.
Jaime Gomeztől, az 1980-as évek legszexibb szektája, a Buddhafield vezetőjétől.
A Buddhafield egy New Age-es csoport volt,
tele színészekkel, táncosokkal, modellekkel,
csupa gyönyörű művésszel.
Jaime több mint két évtizeden át uralta követői szívét, elméjét és testét,
hogy minden vágyát teljesítsék.
Ha le tudsz vetkőzni a mestered előtt, akkor az Istened előtt is le tudsz.
Kövesd Jaime példáját, és te is megnyithatod követőid elméjét
az isteni jelenlétedre,
és elzárhatod őket minden mástól.
HOGYAN VÁLJUNK SZEKTAVEZÉRRÉ
VÁLTOZTASD MEG AZ ELMÉJÜKET!
A Buddhafield több mint 100 tagja számára
Jaime Gomez, más néven Andreas volt
maga a végső igazság.
Rémes kimondani, de az életemet adtam volna érte.
Meggyőzött, hogy csak ennek van értelme.
Szerettem őt.
Tényleg szerettem, a végsőkig.
De mielőtt megismernéd Jaime mesteri manipulációs technikáit,
először lássuk,
hogy indult el a guruvá válás útján!
1. TÉNY: JAIME MINDIG IS SZTÁRRÁ AKART VÁLNI
Venezuelában született.
Hollywoodba jött, hogy színész és táncos lehessen.
Nagyon nagyra volt magával.
Hollywoodban máshogy látták.
Nem sikerült befutnia táncosként,
sem színészként.
Aztán a pornóval próbálkozott, az sem jött be neki.
Ahhoz azért nagyon bénának kell lenni, nem?
Ahogy mondani szokás: aki nem ért hozzá, tanítja.
Végül színészetet kezdett tanítani Floridában.
Ezzel sikerült először elérnie embereket.
Az óráin egyre több spirituális elem jelent meg.
2. TÉNY: A BUDDHAFIELD MENEDÉKET KÍNÁLT AZ ÖNZÉS ÉVTIZEDÉBŐL
Nyugat-Hollywood szívében voltunk.
Itt mindenki felszínesen élt.
Csak az érdekelte az embereket, ki lesz a következő partnerük,
mi lesz a következő állásuk.
Kihasználta az amerikai hétköznapok felszínességét.
Sok mindent mondott, ami megérintett.
A múlton gondolkozás megnyomoríthat.
Úgy éreztem, valami nagyobb dolog részévé váltam.
„Valami jót teszünk.
A világ tudati szintjének emelésén dolgozunk.”
3. TÉNY: JAIME MEGINDÍTÓ EREDETTÖRTÉNETET TALÁLT KI
Jaime azt mondta, egy guruval találkozva
spontán módon eljutott a megvilágosodásra.
Rájött, hogy vezetővé kell válnia,
hogy emelhesse mások tudati szintjét, és ők is megvilágosodjanak.
De Jaime már a korai időkben kereste a nyerő receptet.
Sosem volt mestere.
Volt egy könyvekkel teli táskája a széke mellett.
Néha előhúzott egyet, és bedobott valami gyakorlatot.
Egyértelműen más szektavezéreket tanulmányozott,
hogy megtalálja a maga módszerét.
A 90-es évek közepére
Jaime már uralta követői egyre növekvő táborát,
akik minden bizarr kívánságát lesték.
Kulcsfontosságú megtudnod, hogy léphetsz a kigyúrt sarlatán nyomdokaiba.
Íme az első lépés.
TAKTIKA: KÍNÁLJ VALAMI EXKLUZÍVAT
A teljes kontroll első lépése
a célpont vágyainak megértése.
Tudni szeretnénk, mi a végső igazság.
Az ember nem szektataggá válik,
hanem boldogabb emberré,
olyanná, amilyennek elképzelte magát.
De ha valóra akarod váltani, amit ígérsz,
fenntartások nélkül hinned kell az elhívásodban.
A legtöbb szektavezér valami nagyon különleges dolgot kínál,
amihez csak te kapsz exkluzív hozzáférést.
Ha ez máshol is elérhető lenne, senki nem csatlakozna.
A Buddhafield tagjai számára
Jaime közvetlen hozzáférést ígért Istenhez a meditáción keresztül.
Földöntúli hatást keltett. Olyan volt, mintha mindent tudna.
Ezt éreztem a szavaiból, és csüggtem rajtuk.
Azt mondta, őt beburkolta az isteni tudat,
és a meditáció által mi is ilyenné válhatunk.
De lesz, aki csak akkor fog hinni az exkluzív ajánlatodban,
ha a saját szemével látja.
Amikor Chris Johnston 19 évesen csatlakozott a Buddhafieldhez,
nehezen találta a helyét.
Mindenki azt mondta, elvesztek a fényben.
Úgy éreztem, velem valami nem stimmel, nekem nem megy.
Jaime tudta a megoldást.
Felajánlotta tanítványának, hogy közvetlen energiaátvitelt kaphat mesterétől,
az általa Saktinak nevezett folyamat során.
A trónján ült. Azt mondta, csukjam be a szememet.
Aztán nagyon erősen a homlokomhoz nyomta a hüvelykujját.
Ahogy a homlokomhoz ért, fényt láttam.
Fényt láttam!
Fényt!
Mondom, Úristen!
Azt a rohadt! Ez tényleg valóság!
Ezzel behálózott.
Jóval később
Chris megtudta, Jaime milyen isteni erőt használt a fény megidézéséhez.
Egy apró zseblámpát kapcsolgatott ki-be a szemem előtt.
Hónapokig hallgattam a tanítást a fényről és Jaime megvilágosodásáról.
Felkészítettek rá, hogy elhiggyem, mert mindenki erről beszélt.
A Sakti csak az ízelítő volt.
A főfogás a Megismerés volt.
Ki szeretne ma részesülni a Megismerésből?
A Megismerés.
A Megismerés Isten közvetlen megtapasztalása volt.
Istené, basszus! Erre mindenki igent mondana.
A Megismerés négy meditációs technikából állt.
Ott volt a fény, a zene,
a belső hang és a szent szó,
és az energiaátadás.
Én is részesültem belőle.
Óriási hatással volt rám.
Elképesztő volt.
A Megismerés valódi ereje az exkluzivitásában rejlett.
Sokan évekig nem részesültek belőle.
Ha nem részesülhettél, meggyőzted magad, hogy még nem állsz rá készen.
Mint az edzés a triatlonra. „Nem állok készen. Akkor tovább kell készülnöm.”
Csak készültünk az elmélyülés élményére.
Nem mindenki foghatja fel,
milyen Istennel a legtisztább formájában találkozni.
Végre!
Úgy érzed, ízelítőt kaptál valamiből.
Többre vágysz,
úgyhogy többet teszel bele.
Ez része a szektavezérek játszmájának.
Ha valami nehezen elérhetővel kecsegtetsz, az mindig sokakat csábít.
Szeretnéd még jobban behálózni őket?
A következő lépést neked találták ki.
TAKTIKA: KÖVETELD MEG A SZOLGÁLATOT
Ha irányítani akarod a követőidet, érezzék jól magukat,
érezzék úgy, hogy értelmes az életük, de nem lehet túl sok szabadidejük.
A volt szektatagok a legjobb alkalmazottak,
mert megszokták, hogy sokat és keményen dolgoznak.
Mert ha irányítani akarod a követőid elméjét,
a tetteiket is irányítanod kell.
Ez egy pszichológiai alapigazság:
minél több időt és energiát szánunk valamire,
annál jobban kötődünk hozzá érzelmileg.
Annál nehezebb elengedni.
Ha a vágyaid teljesítését
a követőid spirituális fejlődésének kulcsaként állítod be,
elég jó élet vár rád.
A Buddhafieldben ezt szolgálatnak nevezték.
A szolgálat sok mindent takart.
Volt általános szolgálat, és volt a mester szolgálata,
ami a legmagasabb rendű szolgálat volt.
Ajándék volt, ha szolgálhattuk őt.
„Valami különlegeset teszek Istenért.”
Benne volt a harc is a pozíciók iránt.
Minél közelebb kerültél a mesterhez,
annál jobban tiszteltek, hiszen sokat voltál a jelenlétében.
Azzal indult, hogy levettük a cipőjét, vagy vittük a könyveit.
Aztán az lett belőle, hogy vittük a székét, meg új székeket készítettünk.
Semmi dolga nem volt.
Követői fáradhatatlan munkájának köszönhetően
Jaime élete az élvezetek végtelen sorozatává vált.
A nap a reggeli rutinnal indult,
aminek része volt a magányos meditáció, vagy bármi egyéb, amihez kedve volt.
Jaime ezután részt vett aznapi első masszázsán.
Azért tanultam meg masszírozni, hogy szolgálhassam ezzel.
Sokan mások is ezt tették.
Késő délelőtt a kertjében sétálgatott,
amit odaadó hívei gondoztak.
Ők készítették el bio ebédjét is.
Több órányi magánterápiás foglalkozás után
elvonult edzeni.
Ismét megmasszírozták,
majd bio vacsorát tálaltak neki.
És amikor eljött a nap vége,
Jaime követői az álmát is őrizték.
Akár három órán át olvastak neki az ágyában.
Olyan volt, mint egy császár.
Folyamatosan volt valami feladatunk, ez is része volt annak, ahogy irányított.
És ott voltak a pénzügyek is.
Ha új autóra vágyott,
megnéztük, ki tudott rá adakozni.
Ha kertrendezésre volt szüksége,
arra külön gyűjtést rendeztünk.
Ezt is szolgálatnak hívták, a pénzünkkel szolgáltuk a gurut.
És a szolgálatnak még különösebb formái is voltak.
Jaime Hollywoodból a texasi Austinba költöztette követőit.
A guru ott új cél tűzött ki:
egy szent tér felépítését
a kedvenc spirituális gyakorlata számára.
Állítólag ő volt az oaklandi balett-társulat egyik alapítója.
Ezzel fejezte ki magát.
Saját balettszínházra vágyott.
A követői elkezdték megtervezni az épületet.
És a cechet is ők állták.
HITELÜGYINTÉZŐ
Austin nyugati részén kezdték meg az építkezést.
Jaime nem félt megosztani a véleményét és menet közben is változtatni a terveken.
Hiszen a mester látomásának valóra váltásában
a követők pénze nem akadály.
Ennél nincs nagyobb szolgálat.
Miután elkészült a színház, Jaime még színpadiasabb imádatot követelt.
Kezdd újra, de most jól!
Nem rajongtam a balettért, ő viszont igen.
Úgyhogy megtanultuk.
Komoly produkció volt.
Itt csak én hibázhatok.
Évekig készültünk rá. Évekig.
Minden profi volt: a világítás,
a zene, a jelmezek, a díszlet…
A műsor végül megvalósult,
de csak kevesen láthatták.
Csak egyszer adtuk elő,
és csak olyanoknak,
akik a csoport tagjai voltak, vagy közük volt hozzánk.
Milyen kár!
Most már uralod a követőid idejét is,
és a pénzükhöz is hozzáférsz. Jó érzés, igaz?
De az agykontroll még mindig nem tökéletes.
Hogy érheted el, hogy ne legyenek téves gondolataik?
TAKTIKA: KÉNYSZERÍTSD KI AZ EGYFORMASÁGOT
Szektavezérként néha nem elég, ha a követőid ugyanazt gondolják.
Tovább kell menni egy lépéssel.
A szekták a külső megjelenést is használják az egyéniség elnyomására.
Ha mindenki ugyanolyan ruhában van,
ha mindenki leborotválja a fejét, vagy ugyanolyan a haja,
azzal szintén ki lehet kapcsolni a kritikus gondolkodást,
hogy a tagok ne kérdőjelezzenek meg semmit.
És ha valaki különcködik,
törd le a manipuláció mestereinek trükkjeivel!
A Manson család tagjai annyira hozzászoktak Charlie utánzásához,
hogy amikor a börtönben egy X-et vágott a homlokába, ők is ezt tették.
Charles Dederich szektává vált drogrehabilitációs programja, a Synanon
olyan különleges megjelenést követelt,
hogy George Lucas innen toborozta a statisztákat első filmjébe,
a THX 1138-ba.
A Menny Kapuja vezetője, Marshall Applewhite és követői
szerzetesi csuhát viseltek, mielőtt egyforma overallra és cipőre váltottak
a közös öngyilkosság előtt.
A követők egységesítését Jaime a konyhában kezdte.
Az étrendünk teljesen egyforma volt.
Nem ehettünk tejterméket, gabonaféléket, sertés- és marhahúst.
A koffein, az alkohol és a glutén tiltott volt.
Nem volt cukor, még méz sem.
Ha rajtakaptak volna, hogy mondjuk csokit eszel, kiközösítenek.
Undorodtam volna, ha valaki parmezánt reszel a salátájára.
Jaime a csoport megjelenésével kapcsolatban még szigorúbb volt.
A szépség egyféle külsőt jelentett.
Mindenkit a maga képére próbált alakítani.
A fiúknak borotválni kellett a mellkasukat.
Nem szerette, ha szőrösek.
Ha nem tetszett neki, ami rajtad volt,
át kellett öltöznöd, vagy megszégyenítettek.
Ha nem tetszett neki a hajad, mondogatta, hogy növeszd meg.
Miért baj a tökéletességet elvárni?
Hiszen Jaime maga is tökéletes volt!
Ez is a tanítása része volt. „Hasonlíts rám kívül-belül!”
Maga körül forgott,
a teste, az egészsége, a táplálkozása körül.
Szinte robotként élt.
Vallásos áhítattal ragaszkodott a napi szokásaihoz.
És ha a kemény munka nem volt elég, ott volt a B terv.
Érdekelte a plasztikai sebészet.
Egyre több botoxot használt,
szilikonimplantátumokat, meg ilyesmit.
És persze a követőitől is ezt várta:
hogy minden apró hibát hozzanak helyre a testükön.
Volt, aki állplasztikáztatott,
arcplasztikáztatott,
feltöltette az ajkát…
De a mester
nem akarta kockáztatni a megjelenését.
Állítólag a kiválasztott követői segítettek neki elérni a tökéletes külsőt.
Kipróbáltatott dolgokat egyes követőivel,
hogy lássa a folyamatot és a végeredményt.
Sok gyönyörű embernek
keresztül kellett mennie a műtéteken.
Nincs is nagyobb bizonyítéka a hűségnek, mint ha valaki a te szépségedért szenved.
Persze a megfelelés sok haszonnal járt.
Az egyformaság és a csoport óriási erőt jelentenek.
Ha az egész csoport egyetért,
nagyon nehéz kiállni ellenük valamiben.
Az ember elveszíti önmagát,
az önbecsülését, az önbizalmát,
és új személyisége lesz,
amit a szekta és a vezér határoz meg.
Követőid saját képedre formálásával
sokat tettél a teljes létezésük átalakításáért.
De valami még mindig veszélyt jelent a hatalmadra.
Hogyan kerülheted el a bajt?
TAKTIKA: VÁGD EL A KORÁBBI KÖTELÉKEKET
A követőid egén csak egy csillag ragyoghat.
Ha hosszú karrierre vágysz, érd el, hogy te legyél az!
A szektákban fontos, hogy teljesen lebontsák
és újraépítsék a követők személyiségét.
Ennek az is része, hogy az addigi szektán kívüli kötelékeiket
el kell vágni.
Tanuld meg a nagyoktól:
ha fel akarod égetni a hidakat,
alkalmazd az elszigetelést!
Amikor a Népek Templomának tagjai Guyanába érkeztek,
Jim Jones úgy vágta el őket a külvilágtól, hogy elvette az útleveleiket,
és korlátozta az otthoniakkal folytatott kommunikációt.
Sun Myung Moon, az Egyesítő Egyház vezetője kényszerítette az új tagokat,
hogy átnevelőtáborokba költözzenek.
Sokan azt állítják, fel kell hívniuk a családjukat, hogy megtagadják őket.
Warren Jeff mormon fundamentalista szektájában
minden kilépő taggal meg kell szakítani a kapcsolatot,
és soha többé nem szóltak hozzájuk.
Jaime is elérte, hogy a követői elvágják magukat a külvilágtól
és a szeretteiktől.
Mi voltunk „a szent közösség”.
Vagy a szent közösség, vagy a holtak világa. Választhattál.
Bátorított rá, hogy szigetelődjünk el a családtól, sőt, aktívan segített benne.
A legtöbben semmit sem mondhattak a szülőknek, a barátoknak,
mert „úgysem értenék”.
Ha ez nem elég, hogy elszakítsd az embereket a családjuktól,
van még egy jó technika.
SZÉGYEN
Gyakori volt a nyilvános megszégyenítés. „Talán nem is akarsz megvilágosodni.
Talán nem is vagy igazi követő.”
Ezt a taktikát csak kíméletlenül lehet alkalmazni.
Azaz nincs kivételezés.
Nem engedett el apám halálos ágyához.
Azt mondta, rossz karmát gerjesztene,
mert annyira kötődöm hozzá.
A rokonaim győzködtek, hogy meg fogom bánni.
Azt mondtam: „Nem. Tudom, mit csinálok.” Ennyire elvakult voltam.
És Jaime-nak nem csak a meglévő családdal volt baja.
Aki hosszú ideig követte, azok közül senkinek sincs gyereke.
Azt mondta, nem ez a dolgunk.
Azért vagyunk itt, hogy rájöjjünk, kik vagyunk.
A gyerekek elterelték volna Jaime-ról a figyelmet.
„Eltereli a figyelmedet a megvilágosodásodról.”
Mindenre ezt mondta.
Ha elvágod az emberek legértékesebb kapcsolatait,
sorban el fognak gördülni az akadályok az elől, hogy irányíthasd őket.
De vigyázz!
Talán nem is tudsz az alakuló krízisről,
ami ellen csak az egyik legjobb taktikánk segíthet.
TAKTIKA: OSZD MEG ÉS URALKODJ
A követők sok mindenre vágynak.
Ha elvágtad őket a világtól, néha egymásnál keresik a vigaszt.
Ami rossz hír.
A szekták közösséget adnak,
de a közösségen belül is
megosztva tartják a tagokat.
Csak a vezérhez kötődhetnek,
más tagokhoz vagy a szektán belüli csoportokhoz nem.
Jaime-nek megvolt a maga módszere a tagok bizonytalanságban tartására.
Éveken át tökéletesítette.
Floridában hipnoterápiából élt.
Ekkor Michel Rostand néven ismerték,
ez volt az egyik első álneve.
Jaime mindenkinek terápiát tartott.
Én is jártam hozzá terápiás foglalkozásra, azaz Tisztításra, Karmatisztításra.
A Tisztítás szólt a személyes kapcsolódásról.
Különleges alkalom volt a követőknek. Itt bármit elmondhatott nekik.
Mindent ezen keresztül irányított.
Jaime Gomez szokásához híven a Tisztítást is komoly körítéssel végezte.
Az ember leült, ő is ott ült vele szemben,
a saját egyedi székében.
Nagyon sötét volt.
Volt fény, de nagyon halvány.
Jaime relaxációs gyakorlatokkal indított.
„Menj le a lépcsőn!”
„Tíz, kilenc…” Ilyenek.
Ha a követői elengedték magukat,
Jaime kikérdezte őket,
és felvette a válaszokat.
Jaime megtalálta a tanítványai gyenge pontjait,
a régi traumáiktól a jelenlegi félelmeikig.
Bárkinek bármi baja volt, azzal mindig hozzá ment.
A tagok kitisztítják elméjüket, Jaime pedig hasznos információkhoz jut.
Plusz akár 100 dollárhoz alkalmanként.
De a valódi jutalom a tudás.
Mindenki félt őszintének lenni a többiekkel,
mert tudtuk, hogy minden a fülébe fog jutni.
Minden.
Mindenki besározta a többieket a guru elismeréséért.
Ez sok konfliktust szül, de a nagyobb jó érdekében szükség van rá.
Csak a megosztott csoportot lehet irányítani.
Ha alkalmaztad a taktikát,
kihúztad a talajt a követőid lába alól, elszigetelődtek, és a hatalmadban vannak.
De ha nem vigyázol…
még a legjobb rendszer is összeomolhat.
Hogyan erősítheted meg az agykontrollt, mielőtt túl késő lesz?
TAKTIKA: CSAK TE FÉRJ HOZZÁ AZ INFORMÁCIÓKHOZ
Ahogy haladsz előre szektavezéri karrieredben,
sok minden egyre könnyebb lesz.
Ha a vezető eljut oda, hogy a követői agya gyakorlatilag ki van kapcsolva,
az már tökéletes lehetőség,
hogy gyakorlatilag bármit beadjon nekik.
De ha meg akarod őrizni a hatalmadat, vigyáznod kell.
Elég egy ember egy gondolat elterjedéséhez.
Ha a tagok elkezdenek egymással beszélni, ki fog derülni a valóság.
Jaime ez ellen úgy védekezett, hogy kézben tartotta az információkat.
Jaime nagyon profi volt annak eldöntésében,
hogy kivel mit és mit ne osszon meg.
Jól titkolt dolgokat.
Senki sem tudta, mi folyik a zárt ajtók mögött.
Két ajtaja is volt, a biztonság kedvéért.
Soha nem kérdeztünk rá. Nem gondoltuk, hogy bármi rosszat csinál.
De egy napon 2006-ban
megdöbbentő e-mail érkezett az összes tag címére.
A feladó a Buddhafield egyik korábbi vezetője volt,
aki nemrég magyarázat nélkül elment.
Vádak hosszú listáját írta le a guru ellen.
Azt állította, hazudott a múltjáról és a metafizikai képzettségéről.
Adóelkerüléssel és extrém érzelmi manipulációval is vádolta,
valamint sorozatos szexuális bűncselekményekkel.
A csoportban azt hitték, önmegtartóztatóan él, mert ezt mutatta magáról.
A levélben felsorolt vádak óriási botrányt okoztak a Buddhafieldben.
Éveken át titkolt dolgok kerültek felszínre.
Én is szexuális kapcsolatban álltam vele.
Ez jó 20 éven át ment, és nem tudtunk róla.
Amikor utaltam rá, hogy nem szeretnék többször lefeküdni vele,
azt felelte, hogy talán már nincs itt a helyem, és felülemelkedtem a csoporton.
Azaz kizárással fenyegetett.
Ez nekem túl magas ár volt. Mihez kezdtem volna? Hova mentem volna? Ez volt az utam.
Mások is előálltak vádjaikkal.
Később elmondta, hogy évek óta tervezte, hogy lefekszik velem.
Nem normális kapcsolat volt,
csak kielégítette magát velem. Ez volt az én szolgálatom.
Megígértette, hogy sosem mondom el.
Pár nappal az e-mail után
Jaime összehívta a követőit, és minden vádat tagadott.
De rés támadt a pajzson, úgyhogy kezdte elveszíteni a kontrollt.
Amikor rájöttünk, mennyi gond van,
végre megbeszélhettünk olyan dolgokat, amikről addig nem beszéltünk.
Én itt húztam meg a határt.
Rájöttem, hogy mindenkit manipulál maga körül,
és elegem volt.
Elegem volt.
Jaime több mint 20 évig
a recept alapján sikeresen irányította követőit, és mindene megvolt.
De rés támadt a pajzson,
és a követői rájöttek, hogy végig manipulálta őket.
Soha senki nem világosodott meg,
senkinek sem sikerült, csak neki.
Úgy 120 tagnál jártunk,
és hat hónap alatt
a csoport gyakorlatilag szétesett.
De ha attól tartasz, a tanítványaid csak úgy elfelejtenek,
ne aggódj!
Sebeket hagynak maguk után.
Hogy bízzak újra magamban, miután minden szavát elhittem?
A sikeres agymosással sokáig maradhatsz szektavezér.
De ha az erkölcsi diadalon felül többre vágysz,
többet kell kínálnod a saját isteni bölcsességednél,
és meg kell mutatnod, hogy meg is adhatod.
Tudom is, kitől tanulhatod ezt meg.
Átmosták az agyunkat, hogy könnyen elfogadjuk a halált.
Pedig vannak alternatívák.
A feliratot fordította: Lipták András